Ich, Katherin Truchsaͤssin von Waltpurg, aͤpptissin zuͦ Kûngsfelld₎, thuͦn kundt unnd bekaͤnn offenlich mitt disem brieff, als ich dann gegenwirtig zytt ✳ unnd loͤuff betrachttett, ✳ inn denen ussz sunderer gnàd gottes ✳ die evangelische lerr uszgebrochēn ✳ unnd so vil geoffenbarett, ✳ das
ich darab genomēn ✳ das mī religion und ordenn, ✳ die ich biszhar guͦtt unnd goͤttlich zesin vermein̄t, ✳ dem wortt unnd geheisz gottes ungemaͤsz
befund₎ hab, ✳ deszhalb ich verursachett ✳ die zeverlassn̄, ✳ ouch mich inngemeinē christennlich₎ stand zebegeben ✳ unnd schicken. ✳ uff soͤlichs, so hab
ich den edlenn, wolgeporn̄, ✳ fromēn, ✳ vestenn hern̄ ✳ Sygmunnd, graff₎ von Hochenloch, ✳ hern̄ Joͤrgenn von Hewēn ✳ unnd Eberhartt₎ von Ryschach, ✳ minē frûnden, in bevelch geben, ✳ lùt uff sy gestellter innstructiō ✳ mitt den edlenn, ✳ fromēn, vestēn, ✳ fùrsichtig₎, wyszen schultheszn̄
unnd ràtt der statt Berrn̄, ✳ oberhern̄ ✳ unnd castenvoͤgt bemelltes klosters Kùngsfelld₎, ✳ von minent weg₎ red zehallt₎, ✳ werbung ze thuͦnd, guͤtig
urlob ze erlanng₎ ✳ mitt zimlicher abvertigung ✳ und zuͦstellung ✳ mins zuͦgebrachtten̄ guͦtts, ✳ lybdings ✳ unnd vergelltung miner guͦtt₎ diennstenn,
das nùn uff soͤlich mī ansuͦchenn beschechen ist, ✳ des ich bemelldt₎ minen gnaͤdig₎ herrn von Berrn̄ hochen danck sagen. ✳ unnd so nun
ich, obbemelldte Kathrin Trucksaͤssin, ✳ mitt gunst, wùssen ✳ unnd wyllen ✳ obberuͤrtter miner frùnnd₎ ✳ unnd anwaͤllten, ✳ ouch mitt hannd ✳
unnd gwallt ✳ des ersamēn Hannsen Aͤscher, burgers zuͦ Zùrich, ✳ mins rechtt gegebnē vogts, ✳ dem ich ouch in disenn sachen̄ ✳ vō minentt ✳
wegenn ✳ zuͦhandlenn ✳ voͤlling₎ gwallt geben hab, ✳ erstlich mins zu brachtt₎ guͦtts ✳ in bemeldt kloster ✳ und lybdings ✳ der anderthalb hundertt
guldinē, ✳ ouch aller miner kleyder, ✳ kleinotter, ✳ huszràtt, ✳ sylber geschyr ✳ vernuͤgtt, ✳ demnàch der hundertt guldinē erun̄g ✳ von wegen miner
gehapttē muͤg, arbeytt ✳ unnd gethan̄er diennst₎ ✳ durch gedachtt min gnaͤdig herrn̄ vō Berrnn ✳ mir zuͦgesprochen̄ ✳ veˀgollt₎ ✳ unnd bezallt, ✳ sam̄pt
hundertt guldinē jerlichˀ libding ✳ mī leben lanng ✳ lùtt des libdings brieffs, ✳ so ich hìnder mir hab, ✳ versichertt bin, ✳ darumb und von des
waͤgenn ✳ ich fùr mich, ✳ mī erbenn, frùnd₎, verwandt₎, nàchkomēn unnd allen denē, ✳ die vō minentweg₎ ✳ an bemelldt mī gnaͤdig hern̄ vō
Berrn̄, ✳ ir nachkomēn ✳ und genan̄tt gottshusz Kûngsfelld₎ ûberkomēn moͤcht₎, ✳ ganntz ✳ quitt, ✳ ledig und losz ✳ gesagt unnd gelaszn̄ hab, ✳ sag unnd
làsz ouch ✳ inn krafft dis brieffs, ✳ dan̄ ich mich mitt hannd unnd gewallt ✳ mins obbemellt₎ ✳ vogts ✳ wùssend, ✳ wolbedachtt, ✳ unbezwungen̄,
unhindergang₎, ✳ frymuͤtig ✳ und unbetrog₎, ✳ gantz unnd gar ✳ unnd ewigklich entzygen̄ unnd entwertt hab ✳ an alle vorbehalltnùsz ✳ aller
unnd yder vorderung₎, ansprach₎, ✳ zuͦsprùch₎, ✳ ouch des am̄pts ✳ unnd wùrde der apthye ✳ unnd aller anderer rechtung₎, ✳ so ich an gedachtt gotshusz ✳ haben ✳ odˀ kùnfftegklich ûberkomēn moͤchtt, ✳ dan̄ mir derhalben̄ ✳ volkomēn uszrichtūg, ✳ usszwysung ✳ und vernuͤgung begegnott ist, ✳
dermàsz ich ich darab guͦtt benuͤg₎ hab ✳ unnd darumb disz quittung ✳ unnd ùbergebung, ✳ wie oblûtt, ✳ gethan hab. ✳ geloben hieruff by guͦttē truwē
unnd bemellter mī vogt ✳ inn minē namēn, disen brieff mitt allem sinē inhallt ✳ wàr, ✳ stett ✳ unnd vest zuͤhallt₎, ✳ darwyder nitt zuͦreden, ✳
handlen, nach thuͦn, ✳ nach gehalen gethan werden̄, ✳ heimlich oder offennlich, ✳ durch mich, noch niemands ✳ von minent waͤg₎, mitt wùssenthaffter
verzychung ✳ aller fryheytt₎, gnàd₎, ✳ innduldt₎, previlegien̄, geystlicher ✳ unnd waͤlltlicher, ✳ damitt ich oder yemands ✳ in minē namenn
oder vō minentwaͤgēn ✳ hiewyder thuͦn moͤchtt ✳ oder koͤndt, ✳ ùber kurtz oder lanng, ✳ unnd besunders des rechtt₎ oder fryheytt, so Vielianꝰ
der Roͤmisch gesatz geber ✳ wyblichem geschlechtt verlychen hatt, ✳ unnd ouch des rechtt₎, ✳ so gemeiner verzichnūg àn vorgang einer sunderbaren̄ wydersprychtt. des zuͦ urkùnd unnd ewiger bestaͤndigkeytt, so hab ich erpaͤttenn die obbemellt₎ hern̄ Joͤrg₎ von Hewen ✳ und
Eberhartt₎ von Ryschach, das sy ir eygen innsigell hieran gehenckt haben, des wir, erst bemeldt Joͤrg von Hewē und Eberhartt vonn
Ryschach, bekantlich sind und disen brieff mitt unnsern syglen darumb bewartt haben, ✳ das wir unns zuͦhandhabung diser quittūg
zuͦburgen̄ dargestellt unnd by unnsern̄ guͤttē truwen̄ und innsatz unnser guͤtter ✳ gelopt haben ✳ dem gnuͦg zetuͦnd, alles eberlich,
ungevarlich in krafft dis brieffs. ✳ unnd des zuͦ warer sicherheytt hab, ich Katherin Trucksaͤssin, in sunders erpett₎ Hannsenn
Escher, mī recht gebnē vogt, der mir mitt recht vō einē burgermeyster und ersamē ratt der statt Zürich geben ist usz miner beger,
so ich gethan hab, ✳ dz er ouch sin eyg₎ insygel gehenckt hatt an disen brieff. ✳ das ich, obgenan̄tˀ Hans Escher, bekaͤnn in voͤgtlicher
wysz gethan hab, ✳ doch mir und minē erben in allweg àn schad₎. beschechen uff sun̄tag der allten fasznachtt, ✳ nach Cristi, unnsers
heylands, gepurtt gezalt tusent fùnffhundertt zwentzig und acht jàr. ✳